“กลุ่มช่วยกัน” มอบเครื่องฟอกอากาศ “รพ.เวชศาสตร์เขตร้อน”
“กลุ่มช่วยกัน” มอบเครื่องฟอกอากาศ "รพ.เวชศาสตร์เขตร้อน"
20 ก.ค. 2563

บริษัท พลังงานบริสุทธิ์ จำกัด (มหาชน) หรือ EA ผู้นำในธุรกิจพลังงานหมุนเวียน และเป็นผู้ริเริ่มก่อตั้ง “กลุ่มช่วยกัน” มอบหมาย นางสาวสุภาภรณ์ อาหุนัย Special Assistant to CEO เป็นผู้แทนส่งมอบอุปกรณ์การแพทย์ให้แก่ โรงพยาบาลเวชศาสตร์เขตร้อน คณะเวชศาสตร์เขตร้อน มหาวิทยาลัยมหิดล ประกอบด้วย หน้ากากแรงดันบวก และเครื่องฟอกอากาศและกำจัดเชื้อโรค ซึ่งอุปกรณ์ดังกล่าวสามารถเปลี่ยนห้องผู้ป่วยปกติเป็นห้องความดันลบได้
โดยได้รับเกียรติจาก ผู้ช่วยศาสตราจารย์ นายแพทย์วัชรพงศ์ ปิยะภาณี ผู้อำนวยการโรงพยาบาล และ ดร.นายแพทย์สัณห์ ม่วงน้อยเจริญ รองผู้อำนวยการโรงพยาบาลเวชศาสตร์เขตร้อน มหาวิทยาลัยมหิดล เป็นผู้รับมอบ ทั้งนี้เป็นโครงการส่วนหนึ่งของ EA ในการสนับสนุนการรับมือกับสถานการณ์แพร่ระบาดของโควิด-19